**Noteikumu projekta**

**„Grozījums Ministru kabineta 2016. gada 26. janvāra noteikumos Nr. 68 „Darbības programmas „Izaugsme un nodarbinātība” 8.3.6. specifiskā atbalsta mērķa „Ieviest izglītības kvalitātes monitoringa sistēmu” 8.3.6.1. pasākuma „Dalība starptautiskos pētījumos” īstenošanas noteikumi”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Grozījums Ministru kabineta 2016. gada 26. janvāra noteikumos Nr. 68 „Darbības programmas „Izaugsme un nodarbinātība” 8.3.6. specifiskā atbalsta mērķa „Ieviest izglītības kvalitātes monitoringa sistēmu” 8.3.6.1. pasākuma „Dalība starptautiskos pētījumos” īstenošanas noteikumi””(turpmāk – noteikumu projekts) izstrādāts pēc Izglītības un zinātnes ministrijas iniciatīvas, pamatojoties uz Eiropas Savienības struktūrfondu un Kohēzijas fonda 2014.–2020.gada plānošanas perioda vadības likuma 20.panta 6. un 13.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2016. gada 26. janvāra noteikumos Nr. 68 „Darbības programmas „Izaugsme un nodarbinātība” 8.3.6. specifiskā atbalsta mērķa „Ieviest izglītības kvalitātes monitoringa sistēmu” 8.3.6.1. pasākuma „Dalība starptautiskos pētījumos” īstenošanas noteikumi”” (turpmāk – noteikumi Nr. 68) ir noteikta kārtība, kādā īstenojams 8.3.6.1. pasākuma „Dalība starptautiskos pētījumos” (turpmāk – 8.3.6.1. pasākums) projekts.Atbilstoši noteikumu Nr. 68 16. punktam projekta finansējuma saņēmējs – Izglītības un zinātnes ministrija – nodrošina dalību Ekonomiskās sadarbības un attīstības organizācijas Zinātņu doktoru karjeras apsekojumā, īstenojot projektu sadarbībā ar Centrālo statistikas pārvaldi, kas nodrošina datu vākšanu un apstrādi. Minētās funkcijas nodrošināšanai Centrālā statistikas pārvalde piesaista projekta īstenošanas personālu – intervētājus – no visas Latvijas. Intervētāji tiek piesaistīti uz darba līguma pamata, piemērojot akorda algas sistēmu atbilstoši iestādē līdz šim esošajai praksei. Akorda algas darba samaksas princips Centrālajā statistikas pārvaldē tiek piemērots atbilstoši Darba likumā noteiktajam, slēdzot darba līgumus ar intervētājiem par normālu darba laiku un veicot samaksu atbilstoši faktiski paveiktajam, tas ir aizpildīto anketu skaitam.Ievērojot minēto, intervētāji ir Centrālās statistikas pārvaldes pastāvīgie reģionālie darbinieki. Konkrētam pētījumam intervētāji tiek piesaistīti no tiem Latvijas reģioniem, kas ģeogrāfiski atrodas vistuvāk pētījuma izlasē iekļuvušo personu deklarētās dzīves vietas reģionam.Intervētāji informāciju par aizpildītajām anketām ievada Centrālās statistikas pārvaldes elektroniskajā uzskaites sistēmā, kam nodrošināta sasaiste ar grāmatvedību, tādējādi automātiski tiek aprēķināta katram intervētājam izmaksājamā summa. Skaidrojam, ka intervētājs vienā reizē var braukt apsekojumos arī uz citām mājsaimniecībām, kas nav 8.3.6.1. pasākuma ietvaros īstenotā projekta mērķa grupa. Šādos gadījumos intervētājs atzīmē, cik anketas kura pētījuma ietvaros ir aizpildītas, lai grāmatvedības sistēmā atlīdzība attiecīgi tiktu sadalīta pa dažādiem pētījumiem.Noteikumu Nr. 68 24.1. apakšpunktā un 27. punktā ir ietverts regulējums attiecībā uz tiešo attiecināmo personāla izmaksu plānošanu, taču tas neparedz rīcību gadījumos, kad projekta īstenošanas personālam tiek noteikta akorda alga. Tādējādi šobrīd projekta sadarbības partnera personāla, kas nodrošina Zinātņu doktoru karjeras apsekojuma datu vākšanu, darba samaksu nav iespējams plānot kā tiešās attiecināmās izmaksas, lai arī tās atbilst noteikumu Nr. 68 24.1. apakšpunktā minētajam tiešo attiecināmo personāla izmaksu aprakstam.Ievērojot minēto, nepieciešams precizēt noteikumus Nr. 68, paredzot rīcību gadījumos, kad projekta īstenošanas personālam tiek noteikta akorda alga. |
| 3. | Projekta izstrādē iesaistītās institūcijas | Izglītības un zinātnes ministrija |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Centrālā statistikas pārvalde, Izglītības un zinātnes ministrija. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām noteikumu projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Noteikumu projektā ietvertajam regulējumam nav ietekmes uz administratīvajām izmaksām. |
| 4. | Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Izstrādātais noteikumu projekts ir ievietots tīmekļa vietnē www.izm.gov.lv (sadaļā Normatīvie akti / Normatīvo aktu projekti). |
| 2. | Sabiedrības līdzdalība projekta izstrādē | Sabiedrības līdzdalība noteikumu projekta izstrādē tiek nodrošināta, ievietojot noteikumu projektu tīmekļa vietnē [www.izm.gov.lv](http://www.izm.gov.lv) un aicinot sabiedrības pārstāvjus rakstiski sniegt viedokli par noteikumu projektu tā izstrādes stadijā – nosūtot elektroniski uz elektronisko pasta adresi: pasts@izm.gov.lv vai sniedzot viedokli klātienē. |
| 3. | Sabiedrības līdzdalības rezultāti | Nav attiecināms. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Izglītības un zinātnes ministrija, Centrālā statistikas pārvalde. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpildes rezultātā nav paredzēta esošu institūciju likvidācija vai reorganizācija.Vienlaikus, noteikumu projekts rada pozitīvu ietekmi uz 8.3.6.1.pasākuma finansējuma saņēmēja sadarbības partneri, nodrošinot tam iespēju izmaksas par datu vākšanu veikt no projekta tiešajām attiecināmajām personāla izmaksām. |
| 3. | Cita informācija | Nav. |

Anotācijas III, IV,V – noteikumu projekts šīs jomas neskar.

Izglītības un zinātnes ministrs K.Šadurskis

Vīza:

Valsts sekretāra vietnieks –

Nodrošinājuma un finanšu

departamenta direktors,

valsts sekretāra p.i. Elmārs Martinsons

14.09.2016 16:36

746

I.Sīle

ilze.sile@izm.gov.